Kristen Andersen

Kristen Cæcilius Andersen (1907–1986) var en norsk jurist som var professor i rettsvitenskap ved Universitetet i Oslo. 

Andersen tok examen artium i 1925 og ble cand.jur. i 1930. Han arbeidet deretter i Trustkontrollen til han i 1936 ble stipendiat ved Universtietet i Oslo. I 1938 tok han doktorgraden. Rettens stilling til konkurranseregulerende sammenslutninger og avtaler. En oversikt over norsk og fremmed rett var tittelen på denne. 1. juli 1939 ble han utnevnt til professor ved UiO. Han hadde denne stillingen til han gikk av med pensjon i 1977, men under andre verdenskrig ble han i 1944 avsatt av nazistene fordi han hadde forlatt landet. Da underviste han i Uppsala, hvor 14 norske studenter samme år avla juridisk embetseksamen.  

Både som universitetslærer og juridisk forfatter var Kristen Andersen opptatt av erstatningsrett, kjøpsrett og arbeidsrett. Han var medlem av Arbeidsretten fra 1946 til 1980, en lang periode også formann. Han var også sterkt engasjert i lovgivningsarbeidet på disse feltene som formann i flere lovkomiteer. Han var også en aktiv samfunnsdebattant og engasjerte seg blant annet sterkt i kampen mot atomvåpen. I 1965 var han konstituert høyesterettsdommer. 

 Heder 
Kristen Andersen var medlem av Det norske Videnskaps-Akademi fra 1947. I 1973 ble han kommandør av St. Olavs Orden.

 Bibliografi 
 Rett og humanisme : festskrift til Kristen Andersen 6. august 1977 / under redaksjon av Henning Jakhelln ... [et al.] ISBN 82-518-0573-2
 NOU 1977:33 Om endringer i erstatningslovgivningen : utredning / fra Erstatningslovutvalget ; oppnevnt ved kongelig resolusjon 11. januar 1974 ; utredningen avgitt til Justisdepartementet i juni 1977 ISBN  82-00-70379-7
 Tanke og tone : til Knut Tvedt : 13 artikler / sammen med Birger Stuevold Lassen og Arnljot Strømme Svendsen 1976 ISBN  82-03-08654-3
 Skadeforvoldelse og erstatning ISBN  82-518-0238-5 (3. opplag 1976)
 Erstatning for personskade og for tap av forsørger 1975 ISBN  82-518-0335-7
 Skadeforvoldelse og erstatning ISBN 82-518-0238-5 (2. opplag 1974)
 Angrefristlov og forbrukerkjøp 1974 ISBN 82-518-0253-9
 NOU 1974:13 Behandlingen av forbrukerkjøpstvister / fra et utvalg nedsatt ved kgl. res. 4. juni 1971 ; ISBN 82-00-70129-8
 Kjøpsrett ISBN 82-518-0239-3 (3. opplag 1974)
 NOU 1973:6 Den tvungne voldgifts problem i norsk arbeidsliv / utredning avgitt av Arbeidsrettsrådet 25. febr. 1972 ; utg. av Kommunal- og arbeidsdepartementet ISBN  82-00-70054-2
 A guide to industrial relations legislation in Norway 1972
 Skadeforvoldelse og erstatning 1970
 Biansvarsloven 1969
 Fra arbeidslivets rett 1967
 Arbeidskamp og arbeidsrett : et 50 årsjubileum 1965
 Erstatningsrett 1959
 Arbeidsretten og organisasjonene 1956
 Syv essays omkring rett og idealisme 1955
 Norsk erstatningsrett i hovedtrekk 1952
 Norsk kjøpsrett i hovedtrekk 1951
 Momenter til kausjonsretten 1949
 Rettens stilling til konkurranseregulerende sammenslutninger og avtaler : en oversikt over norsk og fremmed rett 1935
 Streik og arbeidsboikott efter norsk rett 1932

 Referanser 

 Kilder 
 Hvem Hva Hvor 1980 side 109
 Norsk biografisk leksikons artikkel om Kristen Andersen

Kategori:Norske jusprofessorer
Kategori:Professorer ved Universitetet i Oslo
Kategori:Norske sakprosaforfattere
Kategori:Konstituerte dommere i Norges Høyesterett
Kategori:Kommandører av St. Olavs Orden
Kategori:Personer fra Kristiansand kommune
Kategori:Nordmenn fra andre verdenskrig